PRIM'AWLA TAL-QORTI ĊIVILI Seduta ta' nhar it-Tnejn, 28 ta' Ġunju, 2021 Fl-atti tar-Rikors għall-Ħruġ ta' Kontro-Mandat għall-Mandat ta' Sekwestru Numru 676/2021 fl-ismijiet: JOHAN HUY VS. Dan huwa digriet finali dwar għadd ta' talbiet imressqa minn Mark Saaidi: (i) sabiex jieqfu l-effetti tal-mandat ta' sekwestru kawtetatorju 676/2021 u kif ukoll li jitħallsu d-danni u l-imgħaxijiet għaliex ma saritx kawża fiż-żmien li jsemmi l- artikolu 843 tal-Kap 12 tal-Liġijiet ta' Malta; (ii) sabiex jitneħħa l-istess mandat għar-raġunijiet misjuba fl-artikolu 836(1)(a) u/jew (d) tal-Kap 12 tal-Liġijiet ta' Malta; u (iii) sabiex titħallas penali għaliex jeżistu ċ-ċirkostanzi msemmija fl- artikolu 836(8)(a), (b) u/jew (d) tal-Kap 12 tal-Liġijiet ta' Malta; Daħla B'rikors imressaq fil-31 ta' Mejju, 2021, Mark Saaidi fisser li huwa ġie milqut b'mandat ta' sekwestru kawtelatorju 676/2021, fis-somma ta' €50,000, maħruġ fuq talba ta' Johan Scicluna Bugeja. Huwa jtenni li qabel il-ħruġ ta' dan il-mandat, huwa qatt ma kien irċieva xi talba mingħand Johan Scicluna Bugeja biex iħallas xi danni jew biex jipprovdi xi garanzija. Iżid jgħid ukoll, li Scicluna Bugeja ma ressaqx kawża kontrih fiż-żmien li tgħid il-liġi u li l-ħruġ ta' dan il-mandat kien wieħed kattiv, li sar b'rieda ħażina. Għalhekk huwa talab lil din il-Qorti sabiex: «(i) prevja kwalsijasi dikjarazzjoni oħra talvolta meħtieġa u neċessarja, tiddikjara illi s-sekwestrant Johan Scicluna Bugeja naqas milli jagħmel il-kawża għall-jedd imsemmi fil-mandat ta' sekwestru kawtelatorju numru 676/2021 fi żmien għoxrin jum mill-ħruġ tal- imsemmi mandat, u dan bi ksur tal-artikolu 843(1) tal-Kap. 12 tal- Liġijiet ta' Malta; (ii) konsegwentement tiddikjara illi l-effetti tal-imsemmi mandat ta' sekwestru kawtelatorju numru 676/2021 għandhom jieqfu, kif stipulat fl-artikolu 843(2) tal-Kap. 12, u tawtorizza l-ħruġ tal-opportun kontro- (iii) tiddikjara illi bin-nuqqas illi jagħmel il-kawża fiż-żmien utli mogħti bil-liġi s-sekwestrant Johan Scicluna Bugeja irrenda ruħu responsabbli għad- danni u l-imgħaxijiet kollha kif stipulat fl-artikolu 843(2) tal-Kap. tal-Liġijiet ta' Malta; (iv) tillikwida tali danni u imgħaxijiet illi għalihom is-sekwestrant Johan Scicluna Bugeja irrenda ruħu responsabbli, kif fuq imsemmi; (v) tikkundanna lis-sekwestrant Johan Scicluna Bugeja biex iħallas lill-esponent id-danni u l-imgħaxijiet kif likwidati; (vi) għal kull bwon fini tiddikjara – u dan a tenur tal-artikolu 836(1)(d) tal-Kap. 12 tal-Liġijiet ta' Malta - illi l-ammont reklamat mis- sekwestrant Johan Scicluna Bugeja fil-mandat ta' sekwestru kawtelatorju numru 676/2021 mhux talli mhuwiex prima facie ġustifikat iżda huwa ineżistenti u vvintat; (vii) tikkundanna lis-sekwestrant Johan Scicluna Bugeja biex iħallas lir-rikorrent odjern Mark Saaidi penali ta' mhux inqas minn €1,164.69 u mhux aktar minn €6,988.12 (liema penali l-esponenti jitlob li fiċ-ċirkostanzi ottenenti għandha tkun fl-ammont massimu ta' €6,988.12) u dan b'konsegwenza tal-fatt illi -: (a) is-sekwestrant Johan Scicluna Bugeja mingħajr raġuni valida m'għamilx il- kawża dwar it-talba kontenuta fil-mandat fiż-żmien stabbilit bil-liġi, u dan a tenur tal-artikolu 836(8)(a) tal-Kap. (b) is-sekwestrant Johan Scicluna Bugeja m'għandu ebda bażi biex jiġġustifika li l-mandat ta' sekwestru kawtelatorju 676/2021 kellu jinħareġ oltre illi naqas milli jitlob lill-esponent biex iħallas l-allegat danni jew jipprovdi sigurtà biżżejjed qabel ma ppreżenta l-mandat ta' sekwestru in kwistjoni, u dan a tenur tal-artikolu 836(8)(b) tal-Kap. (ċ) it-talba tas-sekwestrant Johan Scicluna Bugeja għall-ħruġ tal-mandat ta' sekwestru kawtelatorju 676/2021 kjarament saret b'malizzja, u dan a tenur tal-artikolu 836(8)(d) tal-Kap. 12 tal-Liġijiet ta' Malta. Bl-ispejjeż kollha kontra s-sekwestrant Johan Scicluna Bugeja u b'riżerva ta' kull azzjoni oħra talvolta spettanti lill-esponent skond il-liġi.» B'digriet tagħha tat-2 ta' Ġunju, 2021, il-Qorti ordnat in-notifika lil Johan Scicluna Bugeja, bi żmien sebat ijiem għan-Nota bħala tweġiba għat-talbiet ta' Mark Saaidi; Minkejja li Johan Spiteri Camilleri ġie notifikat fl-4 ta' Ġunju, 2021, huwa għażel li ma jdaħħal Inżamm smigħ fit-28 ta' Ġunju, 2021 u dakinhar il-qorti għaddiet għad-deċiżjoni tagħha; Bejn Mark Saaidi u Johan Scicluna Bugeja kien hemm relazzjoni ta' sid u kerrej. għażel li ma jġeddidx il-kirja, iżda Johan Scicluna Bugeja ippretenda li jikseb dan it-tiġdid; B'sentenza mogħtija fid-9 ta' Diċembru, 2020, il-Bord Li Jirregola l-Kera ta sentenza, li bis-saħħa tagħha laqa' talba ta' Mark Saaidi, biex Johan Scicluna Bugeja jitlaq mid-dar, bl-isem 'Denise', li tinsab fi Triq is-Soll, L-Għarb. appella minn din is-sentenza quddiem il-Qorti tal-Appell (Kompetenza Inferjuri) u l-appell jinsab imħolli għas-sentenza finali għat-22 ta' Settembru, 2021; Fil-5 ta' Mejju, 2021, il-Prim'Awla tal-Qorti Ċivili laqgħet talba ta' Johan Scicluna Bugeja biex jinħareġ mandat ta' sekwestru kawtelatorju kontra Mark Saaidi, fl-ammont ta' Ir-raġuni għaliex intalab dan l-ammont kienet minħabba, «danni kkaġunati mis- sekwestrat lis-sekwestranti bl-aġir abbużiv tiegħu, fosthom il-ħruġ ta' mandat ta' sekwestru 60/21 u danni kollha sofferti minħabba l-azzjonijiet tas-sekwestrat»; Wara li ntlaqa' l-mandat, il-Bank of Valletta p.l.c. u l-HSBC Malta plc ppreżentaw fl-atti tal-istess mandat, żewġ ċedoli ta' depożitu ta' flejjes li kienu miżmumin magħhom fuq isem Mark Saaidi; Johan Scicluna Bugeja fetaħ kawża fit-28 ta' Mejju, 2021, fl-ismijiet Johan Scicluna Bugeja pro et nomine v. Mark Saaidi (Rik Nru: 514/2021), fejn fiha huwa talab illi jiġi mħallas għad-danni li allegatament ġarrab minħabba l-azzjonijiet meħuda minn Mark Pace Sciortino-kawża, Johan Scicluna Bugeja ma semma l-ebda ammont ta' ħlas speċifiku, iżda ħalla l-likwidazzjoni f'idejn il-Qorti, bl-għejun, jekk ikun hemm bżonn, ta' perit Konsiderazzjonijiet Il-Qorti sejra tibda billi l-ewwel tqis l-ewwel żewġ talbiet marbuta mal-artikolu 843 tal-Kap 12 tal-Liġijiet ta' Malta; Skont dan l-artikolu tal-liġi, mandat jitlef l-effetti tiegħu jekk kemm-il darba ma ssirx kawża dwar il-jedd imsemmi fil-mandat, fi żmien għoxrin jum minn meta jkun inħareġ il-mandat. L-artikolu 843 tal-Kap 12 tal-Liġijiet ta' Malta jgħodd għall-mandat ta' sekwestru bit-tħaddim tal-artikolu 849 tal-Kap 12 tal-Liġijiet ta' żmien»; Hekk kif imtenni mill-Prim'Awla tal-Qorti Ċivili, f'Raymond Cascino v. David Cascino pro et noe deċiża fid-29 ta' Frar, 2008, «Jekk min joħroġ Mandat jonqos li jressaq l- azzjoni meħtieġa fiż-żmien mogħti mil-liġi, il-mandat jaqa' hekk kif jgħaddi dak iż- Iż-żmien ta' għoxrin jum imsemmi fl-artikolu 843 mhuwiex wieħed perentorju għaliex skont l-artikolu 844 dan iż-żmien jista' jittawwal bi qbil mal-parti li kontra tagħha jkun ġie esegwit il-mandat. Dan il-qbil però biex ikun jiswa jrid jiġi muri permezz ta' nota ppreżentata fir-reġistru. Fil-każ tagħna, ma ġiet ippreżentata l- ebda nota biex jittawwal iż-żmien ta' għoxrin jum imsemmi fil-liġi. Għalhekk xogħol il-qorti f'dan il-każ huwa li tistħarreġ jekk Johann Scicluna Bugeja fetaħx il-kawża fi żmien għoxrin jum minn meta kiseb il-mandat; Mill-atti joħroġ li l-mandat inħareġ fil-5 ta' Mejju, 2021. Jiġi b'hekk, li jekk wieħed jieħu din id-data bħala l-punctum temporis ta' meta beda jiġri t-terminu ta' għoxrin jum, allura suppost il-kawża kellha titressaq sal-25 ta' Mejju, 2021. jaħbat il-jum tal-Ħamis. Il-kawża mnedija minn Johan Scicluna Bugeja daħlet iżda fit-28 ta' Mejju, 2021, jiġifieri tlitt jiem tard; Anke jekk bi tlitt ijiem tard, dan kien fatali għal Johan Scicluna Bugeja biex iżomm ħaj il- mandat tiegħu. Il-liġi trid li biex mandat jibqa' fis-seħħ, dan irid jiġi segwit b'kawża li trid titressaq fi żmien għoxrin jum. Johan Scicluna Bugeja ma ressaqx il-kawża f'dan iż- żmien u għalhekk bir-rieda tal-liġi l-mandat katwelatorju 676/2021 ma jistax jitqies li għadu fis-seħħ; L-artikolu 843(2) jista' iżda jsalva l-mandat jekk jintwera li l-kawża ma saritx fi żmien għoxrin jum minħabba raġuni tajba. Madankollu l-ġurisprudenza tgħallimna li l-liġi ma tagħtix diskrezzjoni wisq wiesgħa lill-qorti biex tistħarreġ x'setgħet kienet ir-raġuni li għaliha l-parti esekutanti tkun naqset milli tiftaħ il-kawża fiż- żmien wara li tkun kisbet il-ħruġ favuriha ta' mandat kawtelatorju (ara Fahrenheit Freight Forwarders Co. Limited et v. Market Handle Limited et deċiża mill- Prim'Awla tal-Qorti Ċivili fit-30 ta' Diċembru, 2011 u Joseph Spiteri Pace v. Raymond Celeste deċiża mill-Qorti tal-Appell fit-13 ta' Marzu, 2001); Sewwasew, fil-każ tagħna, Johan Scicluna Bugeja ma ressaq l-ebda raġuni fejjieda għaliex huwa naqas milli jressaq il-kawża tiegħu fiż-żmien li tgħid il-liġi. Kemm hu hekk, lanqas biss daħħal nota sabiex iwieġeb għal dan ir-rikors; Għalhekk minħabba n-nuqqasijiet tiegħu, din il-qorti ma tistax ħlief taqbel mal- ewwel żewġ talbiet ta' Mark Saaidi li l-effetti tal-mandat ta' sekwestru kawtelatorju 676/2021 intemmu ope legis, u li għalhekk dan il-mandat m'għadux fis-seħħ; Il-Qorti sejra issa tissokta billi tqis it-tielet, ir-raba' u l-ħames talba ta' Mark Saaidi biex il-Qorti tiddikjara, tillikwida u tikkundanna d-danni u l-imgħaxijiet li jridu jitħallsu minn Johan Scicluna Bugeja talli ma fetaħx il-kawża fiż-żmien li tgħid il-liġi; Fil-fehma tal-Qorti talbiet bħal dawn ma jistgħux jitressqu b'sempliċi rikors. ieħor, talbiet ta' dawn ix-xejra jeħtieġu li jsiru b'azzjoni ġdida bis-saħħa ta' rikors maħluf u mhux fil-qafas ta' rikors, marbut mat-tneħħija ta' mandat kawtelatorju; Kif tajjeb ġie mfisser mill-Prim'Awla tal-Qorti Ċivili fid-deċiżjoni tagħha, Warrington Cassar Ruggier et v. Dione Fletcher et mogħtija fit-30 ta' Jannar, 2014, «il-proċedura għat-tħassir tal-Mandat hija waħda li timxi fuq il-kejl tal-prima facie u dan ifisser li mhijiex proċedura maħsuba li ttul biex isir stħarriġ ukoll tad-dannu mġarrab mill- parti eżekutata.» (ara wkoll Joseph Muninger v. Coleiro General Supplies Limited deċiża mill-Prim'Awla tal-Qorti Ċivili fit-23 ta' Awwissu, 2018); Għalkemm dawn iż-żewġ deċiżjonijiet li għadhom kif issemmew kienu jolqtu d- danni msemmija fl-artikolu 836(9) tal-Kap 12 tal-Liġijiet ta' Malta, madankollu din il-qorti tħoss li dak li ntqal fihom jgħodd ukoll għad-danni u l-imgħaxijiet imsemmija fl-artikolu 843(2); Illi għalhekk, il-qorti ssib li dawn it-tliet talbiet għal-likwidazzjoni u l-ħlas ta' danni u mgħax taħt l-artikolu 843(2) ma jistgħux jintlaqgħu għaliex saru f'att ġudizzjarju ħażin skont l-artikolu 164(1) tal-Kap 12 tal-Liġijiet ta' Malta; Illi bis-sitt talba tiegħu, Mark Saaidi jitlob lill-qorti biex il-mandat jitneħħa skont l- artikolu 836(1)(d) tal-Kap 12 tal-Liġijiet ta' Malta għaliex fil-fehma tiegħu l- ammont mitlub minn Johan Scicluna Bugeja fil-mandat mhux biss mhuwiex ġustifikat mad- daqqa t'għajn, iżda saħansitra ma jeżistix u ġie vvintat; Il-qorti ma tqisx li għandha tiddeċiedi din it-talba ladarba hija sabet li l-mandat inkwistjoni m'għadux fis-seħħ minħabba li ma saritx kawża fiż-żmien li tgħid il-liġi; Jifdal biss is-seba' talba, biex Johan Scicluna Bugeja jiġi kkundannat iħallas penali skont l- L-ewwel raġuni msemmija minn Mark Saaidi għaliex Johan Scicluna Bugeja għandu jeħel penali hija għaliex ma saritx kawża fiż-żmien li tgħid il-liġi (artikolu 836(8)(a)); Fid-deċiżjoni Joseph Spiteri Pace v. Raymond Celeste mogħtija mill-Qorti tal-Appell fit-13 ta' Marzu, 2001, intqal hekk dwar din il-kawżali: «Jidher illi taħt dan ir-rigward il-leġislatur kien riġidu u fis-sub-inċiż 8(a) tal-artikolu 836 rabat l-impożizzjoni tal-penali mal-fatt materjali biss illi l-kreditur ikun naqas li jiddeduċi l-pretensjoni tiegħu kontra d- debitur fiż-żmien statutorjament prefiss. Dana indipendentement mir- raġuni li minħabba ruħu b'dan il-fatt. Indipendentement mill-mala fede jew buona fede tal-kreditur u mingħajr il-ħtieġa li jiġi provat li dan kien baqa' inadempjenti bil-ħsieb li jabbuża mill-proċess ġudizzjarju. Jidher allura li taħt dan is-subinċiż l-unika difiża li setgħet tkun bħala regola ammisibbli da parti tar- rikorrent kreditur kienet jekk jiġi stabbilit illi t-terminu statutorju kien ġie estiż espressament jew almenu taċitament bil-kunsens tad- Prova din li mill-atti bl-ebda mod ma tirriżulta»; Fl-istess deċiżjoni kompla jingħad li penali ta' din ix-xorta hi imposta bil-liġi bħala miżura ta' ordni pubbliku biex tiżgura serjetà fil-proċess ġudizzjarju u biex tiżgura wkoll illi l-istitut tal-mandati kawtelatorji ma jiġix abbużat, kif faċilment jista' jiġi, bil-ħsieb li jdejjaq jew iweġġa' lill-allegat debitur; Ta' min jgħid li għalkemm din id-deċiżjoni ta' Joseph Spiteri Pace v. Raymond Celeste ingħatat aktar minn għaxar snin ilu, madankollu l-imsemmija deċiżjoni baqgħet tiġi mtennija anke fiż-żminijiet tal-lum. Ara pereżempju d-digriet mogħti mill-Prim'Awla tal-Qorti Ċivili fit-12 ta' Jannar, 2021, fl-ismijiet Antoine Magri Sobh et Scuderi fuq is-saħħa ta' dawn il-prinċipji misluta mill-ġurisprudenza, il-qorti ssib li Johan Scicluna Bugeja tabilħaqq ħaqqu jeħel penali taħt l-artikolu 836(8)(a) għaliex huwa la wera li t-terminu għall-preżentata tal-kawża ġie mtawwal bi qbil bejn il-partijiet, permezz ta' nota magħmula skont l-artikolu 844 fuq imsemmi, u lanqas ma provda raġuni tajba għaliex ma fetaħx il-kawża fi żmien għoxrin jum wara l-ħruġ tal-mandat; Huwa minnu li l-kawża saret tlitt ijiem wara l-għeluq tat-terminu, madankollu dan ma jeħlisx lil Johan Scicluna Bugeja mill-ħlas tal-penali. It-terminu għall-preżentata tal-kawża għandu dejjem jibqa' wieħed oġġettiv, kif stabbilit mil-liġi jew inkella bi qbil bejn l- Żgur però, dan it-terminu ma jistax jiddependi fuq ir-rieda waħdanija ta' min talab il-mandat għaliex inkella t-terminu jispiċċa wieħed arbitrarju u soġġettiv; Naturalment, għalkemm il-fatt li l-kawża tressqet tlitt ijiem biss tard ma jistax jaħfer lil Scicluna Bugeja mill-ħlas tal-penali, madankollu dan il-fatt għandu u sejjer jitqies fl- ammont ta' penali li għandha titħallas. Huwa raġonevoli li min ressaq kawża tard għandu jeħel penali li għandha tkun inqas minn dak li ma jkun ressaq kawża qatt; Iżda qabel ngħaddu għall-ammont ta' penali li għandha titħallas minn Scicluna Bugeja, jixraq li l-qorti tqis iż-żewġ kawżali l-oħra msemmija minn Mark Saaidi biex isaħħaħ it- talba tiegħu għat-twaħħil tal-penali. Bilkemm għandu għalfejn jingħad, aktar ma jkun hemm kawżali li jiġġustifikaw it-twaħħil tal-penali, aktar jikbru l-possibilitajiet li l-penali tkun għolja; It-tieni raġuni jew kawżali msemmija minn Mark Saaidi għaliex Johan Scicluna Bugeja għandu jeħel il-penali hija mibnija fuq l-artikolu 836(8)(b); Dan is-subinċiż jgħid li t-twaħħil ta' penali hija mistħoqqha f'żewġ ċirkostanzi Jekk min talab il-mandat jonqos milli jiġġustifikah; jew Sakemm ma jkunx hemm raġunijiet ta' urġenza, l-esekutant jonqos milli jgħarraf lid-debitur tiegħu fi żmien ħmistax-il jum qabel il-ħruġ tal-mandat, bil-pretensjonijiet li huwa għandu kontrih; Dwar l-ewwel ċirkostanza, ingħad bosta drabi li l-istħarriġ li għandha tagħmel il- qorti huwa biss wieħed prima facie u dan għaliex il-mertu jmissu jiġi mistħarreġ fil-kawża proprija bejn il-partijiet (ara Majid Dean v. Mohammed Mustafa Barton deċiża mill-Prim'Awla tal-Qorti Ċivili fis-16 ta' Awwissu, 2018); Kif tajjeb saħqet il-Qorti tal-Appell, fid-deċiżjoni tagħha tal-25 ta' Novembru, «fi proċeduri ta' din ix-xorta, l-eżami li jeħtieġ li jsir minn din il-Qorti huwa limitat, għal dak li jidher mad-daqqa t'għajn, b'dana illi skrutinju profond u dettaljat tal-vertenza jibqa' essenzjalment riżervat għall-proċeduri fil-mertu quddiem il-Qorti adita bil-kawża.» Fuq bażi prima facie, il-qorti ma tistax tgħid għalissa li l-pretensjonijiet imressqa minn Johan Scicluna Bugeja mhumiex ġustifikati. Huwa qiegħed jargumenta fil-kawża prinċipali tiegħu li ġarrab danni għaliex: (i) il-post mikri lilu minn Mark Saaidi kellu fuse box u arloġġ tad-dawl perikolużi u kamra tal-banju mingħajr ventilazzjoni; (ii) tilef sussidju mill-Gvern minħabba li Mark Saaidi ma żammx mal-kelma tiegħu li jġeddidlu l-kirja; (iii) saru tibdiliet strutturali fil-post mingħajr permessi tal-Awtorità tal-Ippjanar; (iv) il-post kien mibni bi ksur tar-regolamenti tas-sanità; u (v) il-post ma setax jintuża bħala showroom u ħanut; Mark Saaidi jista' ma jaqbel xejn ma' dawn il-pretensjonijiet, iżda b'daqshekk ma jfissirx li Johan Scicluna Bugeja m'għandux sies legali sabiex jikkawtela l-pretensjonijiet tiegħu; Hekk ukoll, għalkemm il-qorti m'għandhiex tagħrif biżżejjed ta' kif Johan Scicluna Bugeja wasal għas-somma ta' €50,000 fil-mandat ta' sekwestru kawtelatorju, u għalkemm il-qorti tista' tifhem il-frustrazzjoni ta' Mark Saaidi li kellu jintlaqat minn mandat ta' sekwestru katwelatorju minħabba l-allegati danni mitluba minn Johan tħossx li għandha tidħol biex teżamina pretensjonijiet fil-mertu taż-żewġ naħat. Fuq kollox, il-mandati kawtelatorji jinħarġu fuq responsabbiltà ta' min jitlob il-ħruġ tagħhom u d-dritt ta' dak li jkun li jitlob il-ħruġ ta' mandati simili, biex jikkawtela l-pretensjonijiet tiegħu, m'għandux jiġi mxekkel inġustament; Għalhekk il-qorti ma ssibx li għandha twaħħal penali lil Johan Scicluna Bugeja minħabba din iċ-ċirkostanza; it-tieni ċirkostanza msemmija jekk saritx interpellazzjoni għallinqas ħmistax-il jum qabel il-ħruġ tal-mandat, intqal kemm-il darba li l-liġi ma tridx li din tkun tabilfors waħda solenni fis-sura ta' att ġudizzjarju Limited deċiża mill-Prim'Awla tal-Qorti Ċivili fil-21 t'Awwissu, 2017, Office Group Limited v. L-Awtorità tal-Ippjanar et deċiża mill-Prim'Awla tal-Qorti Ċivili fis-6 t'April, 2017 u Ian Celeste v. Entree Limited et deċiża mill-Prim'Awla tal- Qorti Ċivili fit-23 ta' Settembru, 2009); Tajjeb li jingħad ukoll, li l-fatt waħdu li ma tkunx saret talba bħal din, qabel ħmistax-il jum li jkun inħareġ il-mandat, mhijiex meqjusa bħala raġuni awtomatika biex dak li jkun jeħel il-penali. Dan għaliex jekk dak li jkun juri li kien hemm raġuni tajba għaliex ma ressaqx talba preċedenti għall-mandat, il-penali m'għandhiex tingħata (ara Office Technology Limited v. J.M. Supplies Company Limited deċiża mill-Prim'Awla tal-Qorti Ċivili fis-26 ta' Ottubru, 1999 u Western Company Limited v. Anthony Custo et deċiża mill-Prim'Awla tal-Qorti Ċivili fid-29 ta' Settembru, 2020); Illi fl-atti ta' din il-proċedura ma hemm xejn x'juri li Johan Scicluna Bugeja kien ressaq talba preċedenti lil Mark Saaidi biex iħallas l-ammont ta' €50,000 imsemmi fil-Mandat. Anzi Johan Scicluna Bugeja ma jmerix lil Mark Saaidi meta dan jgħid fir-rikors tiegħu li l- mandat inħareġ b'sorpiża kbira għaliex lanqas biss għamel risposta; Għalhekk fuq dan il-punt, il-qorti ssib li hemm raġuni tajba biex Johan Scicluna Bugeja jeħel It-tielet u l-aħħar raġuni għaliex skont Mark Saaidi il-Qorti għandha twaħħal penali lil Johan Scicluna Bugeja tinsab mibnija fuq l-artikolu 836(8)(d), għaliex fil-fehma tiegħu l- mandat inħareġ b'malizzja; Dwar din il-kawżali l-qorti trid timxi fuq il-prinċipju miżmum fid-deċiżjoni Dr. Cedric Portelli Cassola nomine v. Bitconvert Limited mogħtija mill-Prim'Awla tal-Qorti Ċivili fid-29 ta' Settembru, 2020, jiġifieri li r-rieda tajba hija preżunta u li l-malizzja jew ħażen iridu dejjem jiġu ppruvati; Huwa minnu li f'dan il-każ inġiebet raġuni tajba biex il-mandat jitneħħa għaliex il- kawża wara l-mandat ma saritx fi żmien li trid il-liġi, b'daqshekk però, ma jfissirx li l-mandat inħareġ b'rieda ħażina. Wara kollox, din il-qorti ġa aktar kmieni tenniet li Johan Scicluna Bugeja kellu sies legali li fuqu seta' jitlob il-ħruġ tal-mandat; Għalhekk din il-qorti mhux qed tilqa' din il-kawżali bħala raġuni tajba biex Johan Scicluna Bugeja jeħel penali; Kulma jibqa' huwa l-ammont ta' penali li Johan Scicluna Bugeja għandu jħallas lil Mark Il-liġi tgħid fl-artikolu 836(8) li l-penali għandha tinżamm bejn €1,164.69 u Il-qorti tqis li f'dan il-każ Johan Scicluna Bugeja ħaqqu jeħel penali għal żewġ raġunijiet differenti: (i) għaliex ma ressaqx il-kawża fi żmien għoxrin jum kif trid il-liġi iżda ressaqha tlitt ijiem wara; u (ii) għaliex mingħajr raġuni tajba huwa qabad u mar għall-ħruġ tal-mandat qabel ma ressaq talba preċedenti dwar il-pretensjonijiet tiegħu. Minħabba f'hekk, il-qorti tqis li penali fl-ammont ta' €3,000 ewro għandha titqies bħala waħda xierqa fiċ-ċirkostanzi; Deċiżjoni tal-31 ta' Mejju, 2021 billi: Liġijiet ta' Malta; Għaldaqstant għar-raġunijiet fuq imsemmija, din il-qorti qiegħda tipprovdi dwar ir-rikors i. Tilqa' l-ewwel talba u b'hekk tiddikjara li l-mandat ta' sekwestru kawtelatorju numru 676/2021 ma nħariġx fiż-żmien imsemmi fl-artikolu 843(1) tal-Kap 12 tal- Tilqa' t-tieni talba u tiddikjara li l-mandat fuq imsemmi ma baqax aktar fis-seħħ minn dakinhar li għaddew l-għoxrin jum li fihom kellha titressaq il-kawża; Tiċħad it-tielet, ir-raba' u l-ħames talbiet għaliex dawn it-talbiet kellhom isiru b'kawża ordinarja mibdija b'rikors maħluf; Tastjeni milli tqis is-sitt talba, ladarba nstab li l-mandat inkwistjoni m'għadux fis-seħħ peress li ma saritx kawża fiż-żmien li tgħid il-liġi; v. Tilqa' s-seba' talba biss, safejn jolqtu r-raġunijiet li l-kawża ma saritx fiż-żmien li tgħid il-liġi u li ma saritx talba preċedenti qabel ma nħareġ il-mandat, u b'hekk tikkundanna lil Johan Scicluna Bugeja iħallas penali lil Mark Saaidi, fis-somma ta' tlitt elef Tordna li l-ispejjeż kollha marbuta mal-ħruġ u t-tneħħija tal-mandat jitħallsu kollha kemm huma minn Johan Scicluna Bugeja; Imħallef Deputat Reġistratur